**Biharkeresztes Város Önkormányzata Képviselő-testületének …/2024. (X. ...) önkormányzati rendelete**

**a helyi önkormányzati képviselők, bizottsági tagok tiszteletdíjának megállapításáról**

Biharkeresztes Város Önkormányzat Képviselő-testülete az Alaptörvény 32. cikk (2) bekezdés, továbbá Magyarország helyi önkormányzatairól szóló 2011. évi CLXXXIX. törvény 143. § (4) bekezdés f) pontjában kapott felhatalmazás alapján, az Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el:

**1. §**

A rendelet hatálya kiterjed Biharkeresztes város önkormányzati képviselő-testület tagjaira, valamint a képviselő-testület bizottságának nem képviselő-testületi tagjaira.

**2. §**

A képviselő-testület tagjait tagságukért havonta 70.000 Ft tiszteletdíj (a továbbiakban: alapdíj) illeti meg.

**3. §**

A bizottság képviselő-testületi tagjai 20.000 Ft, a nem képviselő-testületi tagjai tagságukért 30.000 Ft tiszteletdíjra jogosultak.

**4. §**

A bizottság elnöke elnöki tisztségéért 30.000 Ft tiszteletdíjra jogosult.

**5. §**

A tiszteletdíjak kifizetésének határideje minden tárgyhót követő 15. nap

**6. §**

Ez a rendelet kihirdetést követő napon lép hatályba és ezzel egyidejűleg hatályát veszti a helyi önkormányzati képviselők, bizottsági tagok tiszteletdíjának megállapításáról szóló 21/2019. (X. 25.) számú önkormányzati rendelet.

**7. §**

Ez a rendelet 2024. október 3-án … óra … perckor lép hatályba.

**Dani Béla Péter Dr. Köstner Dávid**

polgármester jegyző

**Záradék:**

A rendelet hirdetőtáblán való kifüggesztéssel kihirdetve 2024. október 3. napján.

**Dr. Köstner Dávid**

jegyző

Végső előterjesztői indokolás

**JOGSZABÁLYTERVEZET INDOKOLÁSA**

*(a jogalkotásról szóló 2010. évi CXXX. törvény 18. § szerint)*

Biharkeresztes Város Önkormányzat Képviselő-testületének az Alaptörvény 32. cikk (2) bekezdés, továbbá Magyarország helyi önkormányzatairól szóló 2011. évi CLXXXIX. törvény 143.§ (4) bekezdés f) pontja, az Alaptörvény 32. cikk (1) bekezdésének a) pontja alapján a helyi önkormányzati képviselők, bizottsági tagok tiszteletdíjának megállapítása lehetséges. Új rendelet kerül megalkotásra.

**1. §-hoz**

A rendelet hatályát határozza meg.

**2. §-hoz**

A képviselői tiszteletdíj havi összegét határozza meg.

**3. §-hoz**

A bizottság képviselő-testületi tagjai és nem képviselő-testületi tagjai tiszteletdíját határozza meg.

**4. §-hoz**

A bizottság elnöke tiszteletdíját határozza meg.

**5. §-hoz**

A tiszteletdíjak kifizetésének határidejét határozza meg.

**6. §-hoz**

Rendelkezik a rendelet hatályba lépéséről, valamint a helyi önkormányzati képviselők, bizottsági tagok tiszteletdíjának megállapításáról szóló 21/2019. (X. 25.) számú önkormányzati rendelet hatályvesztéséről.

**\* \* \***

Az indokolás közzététele megtörténik az előterjesztés közzétételével.

A javasolt szabályozás az európai uniós jogból eredő kötelezettségekkel összhangban van.

A jogalkotásról szóló 2010. évi CXXX. törvény 20. § szerinti egyeztetési kötelezettség jelen szabályozásnál nem releváns.